## Suomen Pöytätennisliitto ry Pöytäkirja

LIITTOHALLITUKSEN KOKOUS

08.03.2018 kello 17.00

Paikka: Pitäjänmäki, Valimotie 10

Läsnä: Esko Heikkinen, Bengt Ahti, Kimmo Arenius, Kimmo Pihkala, Hannu Sihvo, Pasi Valasti, Mika Räsänen, Jyrki Nummenmaa

1. Kokouksen avaus
* Puheenjohtaja avasi kokouksen 17:05
1. Kokouksen laillisuus
* Kokous todettiin päätösvaltaiseksi
1. Esityslistan hyväksyminen
* Esityslistaan lisättiin liittokokouksen päivämäärän päättäminen
1. Edellisen kokouksen pöytäkirjan hyväksyminen
* Edellisen kokouksen pöytäkirja hyväksyttiin
1. Valiokuntien tilannekatsaus
* Työvaliokunta:
* Mesenaatin sivuille on avattu pöytätenniksen historiakirjan myynti
* Pöytätenniksen tarjoamista työpaikkojen aktiviteetiksi suunnitellaan ja asiasta on sovittu tapaaminen
* Kilpailuvaliokunta:
* Kilpailuvaliokunta oli mukana tekemässä SM-kisojen arvontoja. Tulevia tapahtumia mm. 13/15 SM.
* Kilpailukalenterin suunnittelu aloitetaan lähiaikoina
* Seuravaliokunta:
* Liitolle on tehty lajinlevitysstrategiaa. Toimintaa kohdistetaan entistä voimakkaammin itse valmiina toimimaan oleville seuroille.
* Veteraanivaliokunta:
* SM-kisat pidettiin Tampereella. Kisat sujuivat pääosin hyvin, tosin aikataulujen kanssa oli pieniä haasteita. Suurimmat haasteet aikatauluista johtuivat yksittäisten pelaajien hyvästä menestyksestä useissa eri luokissa. Pelipaikka mahdollisti ison kisan järjestämisen erittäin hyvin.
* IT:
* Liiton nettisivujen osalta pidettiin palaveri liiton toimistossa Kimmo Pihkalan, Mika Räsäsen ja Marko Koskisen voimin. Palaverissa sovittiin yhteisistä suuntaviivoista, joilla sivujen kehittämistä jatketaan. IT-valiokunta jatkaa sivujen kehittämistä mutta sivuille ei tehdä kerralla isoja uudistuksia. Ensimmäisenä työlistalla ovat tulossyötön-, ratingin toiminnallisuuden- ja yksittäisen lisenssin lunastamisen kehittäminen.
* Pingis TV saa edelleen hyvää palautetta ja henkilökohtaisissa SM-kisoissa rikottiin lähetyksen katsojaennätyksiä.
* HUY:
* Käytiin läpi menneet kisatapahtumat, Safir, EM-karsinnat ja Qatarin avoimet. U21 EM-kisat olivat parhaillaan käynnissä, Suomelta U21- kisassa on mukana Anna Kirichenko.
* Tulevia tapahtumia:

\* EM-karsinnat, miehet Sveitsi vierasottelu 27.3, naiset 22.5 kotiottelu Israelia vastaan.

\* MM-kilpailut, Ruotsi. Lähetetään kolme mies- ja kolme naispelaajaa. Valmentajina Mattias Bergkvist ja Johanna Schüpbach

\* Junioriavoimet, mahdollisesti Espanja toukokuussa. Belgian juniorikisan kanssa samana viikonloppuna on mestaruussarjan finaalit sekä mestaruussarjan ja 1.divarin karsintaturnaukset, näihin osallistuu todennäköisesti useampia junioreita, joten Belgian kilpailu on aikataulullisesti hankala.

\* Kesällä tullaan järjestämään useita leirejä junioreille kesäkuussa, heinäkuussa valmistautumisleiri JEM-pelaajille.

* Keskusteltiin lyhyesti myös maajoukkuetoiminnan kehittämisestä ja tulevaisuudesta, HUY jatkaa asian suunnittelua.
* Paravaliokunta
* Valiokunnan puheenjohtajana toimii Hannu Sihvo.
* Paravaliokunta on pitänyt pari leiriä, joissa on ollut mukana muutamia uudempia pelaajia. Leirejä järjestetään lisää tämän vuoden puolella. Martti Autio on pitänyt omia leirejä Esa Miettisen kanssa n. kerran kuussa.
* SM-kilpailut järjestetään Tuulimäessä 5.5.2018
* Pyritään saamaan Suomeen uusi luokittelija
* Helsingin Validiaan on saatu Martti Aution toimesta pöytätennisrobotti, jonka avulla pelaajat pystyvät harjoittelemaan ja myös kokeilemaan lajia entistä paremmin.
* Paravaliokunta toivoo kisajärjestäjien ottavan kisoihin entistä enemmän alle rating 1000 – luokkia, jotka sopisivat parhaiten myös uusille parapelaajille.
* Invalidilisenssiin tulee muutoksia. EU:n uudet tietosuoja-asetukset asettavat myös omat vaatimuksensa asian suhteen.
* Sääntövaliokunta
* Tuomaritoiminnan budjetti hyväksyttiin.
* NR-koulutus pidettiin Helsingissä, kokeen läpäisi 8 henkilöä.
1. Liittokokouksen päivämäärä
* Kevätliittokokous pidetään sunnuntaina 15.4 Espoon GP-kisojen yhteydessä.
1. Hallituksen esitykset sääntömuutoksiksi
* Käsiteltiin hallituksen sääntömuutosehdotukset. Kimmo Arenius tekee ehdotuksiin muutamia muutoksia, jonka jälkeen ne vielä hyväksytään hallituksessa. Hyväksynnän jälkeen esitykset julkaistaan ennen liittokokousta liiton sivuilla.
1. Tilinpäätös
* Hallitus allekirjoitti tilinpäätöksen, viime vuoden tulos oli n. -7800€
1. Toimintakertomus
* Hallitus hyväksyi alustavan toimintakertomuksen, joka viedään liittokokoukseen.

1. Valtionavustuksen päätös ja budjetti
* OKM:n valtionavustus vuodelle 2018 on 130000€. Valtionavustuksen päätös on sama kuin edellisenä vuonna mutta liiton budjetoimaa summaa pienempi. Budjetoitua pienempi valtionavustus pyritään korvaamaan muilla toimenpiteillä.

1. Pöytätennislehti
* Vuoden ensimmäinen pöytätennislehti on viimeistelyä vaille valmiina. Lehti tehtiin ilman varsinaista päätoimittajaa lehteä varten perustetun työryhmän voimin, Mika Räsäsen pääosin huolehtiessa materiaalin keräämisestä.
1. FJO ja 13/15 SM
* Toukokuussa järjestettävän junioriavoimen kutsu on lähetetty.
* Liitto järjestää maaliskuussa 13- ja 15-vuotiaiden SM-kisat. Kilpailuun toivotaan apua tuomaroinnin ja muiden tehtävien hoitamiseen.
1. Historiahankkeen rahoitus ja 80v juhlat
* Historiahanke lähenee loppuaan ja kirjaa voi ostaa Mesenaatti-sivuston kautta jo etukäteen.
* Bengt Ahti kertoi 80v- juhlien tilanteen:

Juhlat järjestetään 27.10.2018 Hotelli Presidentin tiloissa. Alustava aikataulu ja suunnitelma juhlan läpiviemisestä on jo olemassa. Tavoitteena on saada mukaan juhlaan vähintään 200 henkeä.

1. Muut asiat
* Muita asioita ei ollut
1. Seuraavat kokoukset
* Seuraava kokous pidetään 8.5
1. Kokouksen päättäminen
* Kokous päättyi 19:53.